## L’aeroport de Castelló manté el creixement i tanca el primer semestre de l’any amb 122.051 passatgers i 6.575 operacions

*** La instal·lació consolida la seua activitat i millora els registres de l’any passat tant en usuaris com en moviments d’aeronaus
* El conseller de Medi Ambient, Aigua, Infraestructures i Territori destaca que l’aeroport “avança per a ser peça clau en la connectivitat, internacionalització i el desenvolupament de la província”**

L’aeroport de Castelló manté la línia ascendent i comptabilitza de gener a juny 122.051 passatgers i 6.575 operacions, la qual cosa millor les xifres del mateix període de l’any anterior.

Així ho ha detallat el conseller de Medi Ambient, Aigua, Infraestructures i Territori, Vicente Martínez Mus, qui ha manifestat que les dades del primer semestre “confirmen l’evolució positiva de l’aeroport de Castelló, que continua avançant en el seu objectiu d’erigir-se en peça clau en la connectivitat, la internacionalització i el desenvolupament de la província”.

La instal·lació ha obtingut en juny 34.056 passatgers, xifra que millora els 32.630 del mateix mes de l’any passat. En l’acumulat de gener a juny, es comptabilitzen 122.051 usuaris, amb un increment de quasi el 2 %.

Respecte als moviments d’aeronaus, en el primer semestre s’han registrat 6.575 davant dels 4.595 del mateix període de 2023.

L’aeroport de Castelló afronta el present exercici 2024 amb l’objectiu de consolidar el trànsit comercial i establir les bases per al seu desenvolupament futur.

La infraestructura opera este any onze rutes regulars que connecten amb les destinacions següents: Roma, Londres, Brussel·les, Milà, Berlín, Düsseldorf, Porto, Bucarest, Bilbao, Madrid i Astúries.

Per a reforçar l’actual oferta de vols, l’entitat Aerocas ha licitat una campanya de consolidació en els mercats europeus encaminada a l’establiment de sengles connexions amb Budapest i Polònia a partir del pròxim any. A més, ja té confirmades per a 2026 dos línies amb París i Stuttgart. Així mateix, Aerocas té en marxa diverses línies de treball encaminades a la millora de la connectivitat aèria.

Fecha: 15/07/2024